Pasiūlymas Tarybos reglamentas dėl galutinių antidempingo priemonių, nustatytų Reglamentu (EB) Nr. 1472/2006 importuojamai tam tikrai Kinijos Liaudies Respublikos kilmės avalynei su batviršiais iš odos, taikymo išplėtimo tam pačiam importuojamam produktui, vežamam iš Makao SAR (deklaruojamam kaip Makao kilmės arba ne) /* KOM/2008/0171 galutinis */





[pic] | EUROPOS BENDRIJŲ KOMISIJA | Briuselis, 4.4.2008 KOM(2008) 171 galutinis Pasiūlymas TARYBOS REGLAMENTAS dėl galutinių antidempingo priemonių, nustatytų Reglamentu (EB) Nr. 1472/2006 importuojamai tam tikrai Kinijos Liaudies Respublikos kilmės avalynei su batviršiais iš odos, taikymo išplėtimo tam pačiam importuojamam produktui, vežamam iš Makao SAR (deklaruojamam kaip Makao kilmės arba ne) (pateikta Komisijos) AIŠKINAMASIS MEMORANDUMAS 1. Pasiūlymo aplinkybės | Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005 (toliau − pagrindinis reglamentas), taikymu atliekant tyrimą dėl galutinių antidempingo priemonių, nustatytų Tarybos reglamentu (EB) Nr. 1472/2006 importuojamai tam tikrai Kinijos Liaudies Respublikos kilmės avalynei su batviršiais iš odos, taikymo tam pačiam importuojamam produktui, vežamam iš Makao SAR. | Bendrosios aplinkybės Šis pasiūlymas pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente, ypač jo 13 straipsnyje, nustatytus esminius ir procedūrinius reikalavimus. | Pasiūlymo srityje galiojančios nuostatos Tarybos reglamentas (EB) Nr. 1472/2006, kuriuo nustatomas 9,7−16,5 % galutinį antidempingo muitą importuojamai tam tikrai Kinijos Liaudies Respublikos kilmės avalynei su batviršiais iš odos. | Derėjimas su kitomis Europos Sąjungos politikos sritimis ir tikslais Netaikytina. | 2. Konsultacijos su suinteresuotosiomis šalimis ir poveikio vertinimas | Konsultacijos su suinteresuotosiomis šalimis | Atliekant tyrimą su šia tyrimo procedūra susijusios suinteresuotosios šalys, remdamosi pagrindinio reglamento nuostatomis, turėjo galimybę ginti savo interesus. | Tiriamųjų duomenų rinkimas ir naudojimas | Nepriklausomo tyrimo neprireikė. | Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. | 3. Teisiniai pasiūlymo aspektai | Siūlomų veiksmų santrauka Pasikonsultavusi su Patariamuoju komitetu ir nustačiusi, kad yra pakankamai prima facie įrodymų, kuriais remiantis būtų galima inicijuoti tyrimą pagal pagrindinio reglamento 13 straipsnį, Komisija Europos Sąjungos oficialiajame leidinyje paskelbė tyrimo inicijavimo reglamentą[1] (toliau – inicijavimo reglamentas), kuriuo pradėtas ex-officio tyrimas dėl įtariamo antidempingo priemonių vengimo. Inicijavimo reglamentu ir pagrindinio reglamento 14 straipsnio 5 dalies nuostatomis Komisija taip pat nurodė muitinėms nuo 2007 m. rugsėjo 7 d. registruoti tam tikrą importuojamą avalynę su batviršiais iš odos, vežamą iš Makao SAR (deklaruojamą kaip Makao kilmės arba ne). Šiuo tyrimu siekta išsiaiškinti, ar buvo vengiama importuoti nagrinėjamą produktą jį perkraunant ir (arba) surenkant iš dalių Makao specialiajame administraciniame regione. Atlikus tyrimą nustatyta, kad importuojant šiuos produktus buvo vengiama galiojančių priemonių, todėl Tarybai siūloma priimti pridedamą reglamento pasiūlymą, kuris turėtų būti paskelbtas Europos Sąjungos oficialiajame leidinyje ne vėliau kaip 2008 m. gegužės 4 d. | Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais Tarybos reglamentu (EB) Nr. 2117/2005. | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Pasiūlymas atitinka proporcingumo principą dėl toliau nurodytų priežasčių. | Veiksmų pobūdis yra aprašytas minėtame pagrindiniame reglamente, nesuteikiant galimybės taikyti nacionalinį sprendimą. | Nuoroda apie Bendrijai, šalių vyriausybėms, regionų ir vietos valdžios institucijoms, ekonominių operacijų vykdytojams ir piliečiams tenkančios finansinės ir administracinės naštos mažinimą ir jos laikymą proporcinga pasiūlymo tikslui netaikoma. | Pasirinkta priemonė | Siūloma priemonė – reglamentas. | Kitos priemonės būtų netinkamos, nes pirmiau minėtame pagrindiniame reglamente kitų galimybių nenumatyta. | 4. Poveikis biudžetui | Pasiūlymas neturi poveikio Bendrijos biudžetui. | Pasiūlymas TARYBOS REGLAMENTAS dėl galutinių antidempingo priemonių, nustatytų Reglamentu (EB) Nr. 1472/2006 importuojamai tam tikrai Kinijos Liaudies Respublikos kilmės avalynei su batviršiais iš odos, taikymo išplėtimo tam pačiam importuojamam produktui, vežamam iš Makao SAR (deklaruojamam kaip Makao kilmės arba ne) EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[2] (toliau – pagrindinis reglamentas), ypač į jo 13 straipsnį, atsižvelgdama į Komisijos pasiūlymą, pateiktą pasikonsultavus su Patariamuoju komitetu, kadangi: A. PROCEDŪRA 1. Galiojančios priemonės ir ankstesni tyrimai (1) Taryba Reglamentu (EB) Nr. 1472/2006[3] (toliau – pirminis reglamentas) importuojamai tam tikrai Kinijos Liaudies Respublikos kilmės avalynei su batviršiais iš odos (toliau – pirminis tyrimas) nustatė galutinius 9,7–16,5 % dydžio antidempingo muitus. 2. Ex-officio inicijavimas (2) Vadovaudamasi pirminio reglamento 325 konstatuojamąja dalimi Komisija stebėjo importą, kad nustatytų bet kokį prekybos modelio pokytį, kuris galėtų būti priemonių vengimo požymis. (3) Komisijos turimais įrodymais, nustačius antidempingo priemones prekybos modelis pasikeitė dėl perkrovimo arba surinkimo iš dalių veiklos, kuriai paaiškinti nėra kitų pakankamų priežasčių ar ekonominių pateisinančių aplinkybių, kaip tik antidempingo priemonių nustatymas. Be to, įrodymais patvirtinta, kad taisomasis galiojančių antidempingo priemonių, taikomų importuojamai tam tikrai KLR kilmės avalynei su batviršiais iš odos, poveikis kiekio ir kainos atžvilgiu susilpnėjo. Galiausiai įrodymais patvirtinta, kad iš Makao SAR vežamos tam tikros avalynės su batviršiais iš odos kainos buvo dempingo kainos, palyginti su per pirminį tyrimą nustatyta panašaus produkto normaliąja verte. (4) Pasikonsultavusi su Patariamuoju komitetu ir nustačiusi, kad yra pakankamai prima facie įrodymų, kuriais remiantis būtų galima inicijuoti tyrimą pagal pagrindinio reglamento 13 straipsnį, Komisija Europos Sąjungos oficialiajame leidinyje paskelbė tyrimo inicijavimo reglamentą[4] (toliau – inicijavimo reglamentas), kuriuo pradėtas ex-officio tyrimas dėl įtariamo antidempingo priemonių vengimo. Inicijavimo reglamentu ir pagrindinio reglamento 14 straipsnio 5 dalies nuostatomis Komisija taip pat nurodė muitinėms nuo 2007 m. rugsėjo 7 d. registruoti tam tikrą importuojamą avalynę su batviršiais iš odos, vežamą iš Makao SAR (deklaruojamą kaip Makao kilmės arba ne). 3. Tyrimas (5) Komisija apie tyrimo inicijavimą oficialiai pranešė Makao SAR ir KLR valdžios institucijoms, žinomiems Makao SAR ir KLR gamintojams ir (arba) eksportuotojams, žinomiems susijusiems importuotojams Bendrijoje ir tam tikros avalynės su batviršiais iš odos gamintojams Bendrijoje Klausimynai buvo išsiųsti Makao SAR esantiems eksportuotojams ir (arba) gamintojams, KLR esantiems eksportuotojams ir (arba) gamintojams bei importuotojams Bendrijoje, Komisijai žinomiems iš pirminio tyrimo ir pranešusiems apie save iki inicijavimo reglamento 3 straipsnyje nurodyto termino. Suinteresuotosioms šalims buvo suteikta galimybė per inicijavimo reglamente nustatytą laikotarpį raštu pareikšti savo nuomonę ir pateikti prašymą išklausyti. (6) Klausimyno atsakymus pateikė aštuoni Makao SAR esantys gamintojai ir (arba) eksportuotojai. Klausimyno atsakymus taip pat pateikė 16 nesusijusių importuotojų Bendrijoje. Kiti importuotojai taip pat pranešė apie save, tačiau į klausimyną neatsakė. (7) Tyrime bendradarbiavimo ir klausimyno atsakymus pateikė šios įmonės: Makao gamintojai ir (arba) eksportuotojai: - Fabrica de Sapatos Paolina Limitada, Makao - Feifer Footwear/Ultimate Footwear, Makao - Fabrica de Sapatos Fairwear, Makao - Hap Yun Shoes Factory, Makao - Hong Wan, Makao - K. Wah Shoes Factory Limited, Makao - Fabrica de Sapatos Sunrise, Makao - Vai Un Footwear Factory, Makao Importuotojai Bendrijoje: - a+w shoes GmbH & Co. KG, Vokietija - Aasics Europe B.V., Nyderlandai - Aldo UK Ltd, JK - Caprice Schuhproduktion GmbH & Co. KG, Vokietija - Eurohispana De Inversiones, S.A., Ispanija - Firma Handlowa "C.A.M.", Lenkija - Footex International B.V., Nyderlandai - Heson International B.V., Nyderlandai - Mexx Shoes B.V., Nyderlandai - Orion Italiana GmbH & Co. KG, Vokietija - PWH Originals International B.V., Nyderlandai - Shoe.com GmbH & Co. KG, Vokietija - Wendel GmbH & Co. KG, Vokietija - Wolverine Europe Ltd., JK - Wolverine Europe B.V., Nyderlandai - Wortman KG Internationale Schuproduktionen, Vokietija (8) Be to, KLR esantys 27 gamintojai ir (arba) eksportuotojai atsakė į trumpus klausimynus dėl prekybos avalyne per Makao. (9) Tikrinamieji vizitai buvo surengti šių bendrovių patalpose: - Fabrica de Sapatos Paolina Limitada, Makao - Feifer Footwear (Macau)/Ultimate Footwear (Macau), Makao - Fabrica de Sapatos Fairwear (Macau) Limitada, Makao - Hap Yun Shoes Factory, Makao - Hong Wan Factory, Makao - Fabrica de Sapatos K. Wah Limitada, Makao - Vai Un Footwear Factory, Makao (10) Apsilankius 7 bendrovėse buvo patikrinta daugiau kaip 90 % bendradarbiaujančių gamintojų produkcijos. (11) Atitinkamai tikrinamieji vizitai buvo surengti pas Makao SAR ir Honkongo SAR esančius prekybininkus, kurie pardavė nagrinėjamąjį produktą Bendrijos rinkai. Atliekant tokius vizitus buvo tikrinamas tik patikrintų Makao bendrovių pagaminto nagrinėjamojo produkto pardavimas, o Honkongo SAR valdžios institucijoms buvo pranešta apie šiuos vizitus. 4. Nagrinėjamasis produktas ir panašus produktas (12) Nagrinėjamasis produktas, kuriam nustatytų priemonių gali būti vengiama, tai − Kinijos Liaudies Respublikos kilmės avalynė su batviršiais iš odos arba kompozicinės odos, išskyrus sportinę avalynę, specialiosios technologijos avalynę, šlepetes ir kitą vidaus avalynę bei avalynę su apsauginėmis nosimis, kurios klasifikaciniai KN kodai paprastai yra 6403 20 00, ex 6403 51 05, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 05, ex 6403 59 11, ex 6403 59 31, ex 6403 59 35, ex 6403 59 39, ex 6403 59 91, ex 6403 59 95, ex 6403 59 99, ex 6403 91 05, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 05, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 91, ex 6403 99 93, ex 6403 99 96, ex 6403 99 98 ir ex 6405 10 00 (toliau – nagrinėjamasis produktas). (13) Nagrinėjamasis produktas yra iš Makao SAR siunčiama avalynė su batviršiais iš odos arba kompozicinės odos, išskyrus sportinę avalynę, specialiosios technologijos sportinę avalynę, šlepetes ir kitą kambarinę avalynę bei avalynę su apsauginėmis nosimis (deklaruojama kaip Makao kilmės arba ne) (toliau – tiriamasis produktas), kurios klasifikaciniai KN kodai paprastai yra tokie patys kaip ir nagrinėjamojo produkto. (14) Atlikus tyrimą nustatyta, kad į Bendriją iš Kinijos Liaudies Respublikos eksportuojamos avalynės ir į Bendriją iš Makao SAR vežamos avalynės pagrindinės fizinės savybės yra tokios pačios ir tokia pati naudojimo paskirtis. Todėl šie produktai turi būti laikomi panašiais, kaip apibrėžta pagrindinio reglamento 1 straipsnio 4 dalyje. 5. Tiriamasis laikotarpis (15) Tyrimas vyko nuo 2006 m. liepos 1 d. iki 2007 m. birželio 30 d. (toliau – tiriamasis laikotarpis, TL). Siekiant ištirti tariamą prekybos pobūdžio pasikeitimą ir kitus pagrindinio reglamento 13 straipsnyje nurodytus aspektus buvo surinkti duomenys nuo 2004 m. iki TL pabaigos. 6. Atskleidimas (16) Visoms suinteresuotoms šalims buvo pranešta apie pagrindinius faktus ir aplinkybes, kuriomis remiantis ketinta rekomenduoti: i) galutines antidempingo priemones, nustatytas Tarybos reglamentu (EB) Nr. 1472/2006 importuojamai tam tikrai Kinijos Liaudies Respublikos kilmės avalynei su batviršiais iš odos, taikyti tam pačiam importuojamam produktui, vežamam iš Makao SAR; ii) nedaryti išimčių to prašančioms įmonėms. Vadovaujantis pagrindinio reglamento nuostatomis, šalims paskirtas terminas, iki kurio jos gali kreiptis su šiuo atskleidimu susijusiais klausimais. (17) Šalių žodinės ir raštu pateiktos pastabos buvo išnagrinėtos, o galutinės išvados, prireikus, atitinkamai pakeistos. B. TYRIMO REZULTATAI 1. Bendrosios nuostatos (18) Kaip minėta pirmiau, prekybos modelio pasikeitimas buvo nagrinėjamas nuo 2004 m. iki TL pabaigos. Iki inicijavimo reglamento datos buvo surinkti ir išnagrinėti išplėstos Bendrijos (toliau – EU-27) rinkos duomenys. Tačiau reikėtų pažymėti, kad pirminės priemonės KLR nustatytos remiantis skaičiavimais, pagrįstais to meto Bendrijos rinkos duomenimis (toliau – EU-25). Atsižvelgiant į tai buvo išnagrinėtas importo į dvi naujas valstybes nares (Bulgariją ir Rumuniją) kiekis ir nustatyta, kad šis kiekis sudarė labai mažą dalį viso EU-27 importo kiekio, todėl sprendimas, kokiu ES rinkos lygiu (EU-27 ar EU-25) remtis atliekant analizę, neturėjo poveikio padarytoms išvadoms. 2. Bendradarbiavimo lygis ir importo apimties nustatymas (19) Kaip minėta pirmiau 6 konstatuojamojoje dalyje, tyrime bendradarbiavo aštuoni Makao SAR eksportuotojai ir (arba) gamintojai, pateikę klausimyno atsakymus; visos šios bendrovės tiriamuoju laikotarpiu tiesiogiai arba netiesiogiai per prekybininkus eksportavo nagrinėjamąjį produktą į Bendriją. Remiantis Makao institucijų pateikta informacija nustatyta, kad inicijavus tyrimą ne mažiau kaip 15 bendrovių gamino avalynę Makao. Tačiau didžiausias gamintojas, kurio gamyba sudarė apie 50 % eksporto į Bendriją, nebendradarbiavo, todėl buvo nustatytas mažesnis nei 50 % bendradarbiavimo lygis. Be to, į trumpą klausimyną, skirtą KLR gamintojams ir (arba) eksportuotojams, atsakė tik 27 eksportuojantys gamintojai. Atlikus pirminį tyrimą nustatyta, kad KLR yra keli šimtai gamintojų. Nė vienas iš 27 apklaustųjų nenurodė, kad eksportavo į Bendriją per Makao. (20) Paaiškėjus, kad bendradarbiavimo lygis tiek Makao SAR, tiek KLR buvo nedidelis, importo apimčiai nustatyti reikėjo pasinaudoti statistiniais šaltiniais. Šie duomenys buvo patikrinti ir patvirtinti kitų statistinių šaltinių, kuriais Komisija galėjo apsinaudoti. Šis metodas papildomai patvirtintas kita atliekant tyrimą gauta informacija, nurodančia, kad Makao SAR ir KLR yra daug kitų nebendradarbiaujančių eksportuotojų ir (arba) gamintojų, kurie tiriamuoju laikotarpiu nagrinėjamąjį produktą eksportavo į Bendriją. 3. Metodika (21) Remiantis pagrindinio reglamento 13 straipsnio 1 dalimi, priemonių vengimas buvo nustatomas nagrinėjant, ar pasikeitė prekybos tarp trečiųjų šalių ir Bendrijos modelis, ar šie pokyčiai įvyko dėl veiklos, kuriai nėra jokios kitos pateisinančios priežasties ar ekonominių pateisinančių aplinkybių, išskyrus antidempingo priemonės nustatymą, ar yra žalos įrodymų ar įrodymų, kad antidempingo priemonių taisomasis poveikis panašaus produkto kainų ir (arba) kiekio atžvilgiu susilpnėjo, taip pat, ar yra dempingo kainų, palyginti su nustatyta panašių produktų normaliąja verte, įrodymų, jei reikia, vadovaujantis pagrindinio reglamento 2 straipsnio nuostatomis. (22) Pirmiau minėta veikla, procesas ar darbas – tai, inter alia , produktų, kuriems taikomos priemonės, vežimas per Makao SAR bei surinkimas iš dalių atliekant surinkimo operaciją Makao SAR. Šiuo tikslu surinkimo operacija buvo apibrėžta vadovaujantis pagrindinio reglamento 13 straipsnio 2 dalimi. (23) Šiuo atžvilgiu reikia pabrėžti, kad aštuonios gaminančios Makao bendrovės pateikė klausimyno atsakymus. Septyni didžiausi gamintojai buvo patikrinti vietoje ir visais aštuoniais atsakymais remtasi apskaičiuojant šiuos pagrindinio reglamento 13 straipsnyje minėtus tyrimo aspektus: a) surinkimo operacijose naudotų sudedamųjų dalių vertė; b) pridėtinė vertė gamybos sąnaudų atžvilgiu (toliau – GS); c) dempingas, palyginti su normaliąja verte, nustatyta atliekant ankstesnį tyrimą; d) nustatymas, kada bendrovės pradėjo gamybą ir ar nustačius priemones operacijų iš esmės padaugėjo; e) vertinimas, ar dėl importuotų produktų galiojančių priemonių taisomasis poveikis kiekio ir (arba) kainų atžvilgiu susilpnėjo. (24) Nagrinėjant a ir b punktuose minėtus aspektus naudota Makao gamintojų pateikta informacija apie sąnaudas ir apie jų pirkimus iš Kinijos tiekėjo. Kadangi pirminiame tyrime nė vienam Kinijos tiekėjui nebuvo suteiktas RER statusas, iškilo klausimas, ar galima naudoti su Kinijos tiekėjais susijusią informaciją apie sąnaudas. Pirminiame tyrime, kuriame nustatyta, kad Kinijos sąnaudos yra nepatikimos dėl nesuteikto RER statuso, jos buvo pakeistos panašios šalies (Brazilijos) sąnaudomis. Atliekant šį tyrimą skaičiuojant remtasi tiek Kinijos, tiek panašios šalies duomenis iš pirminio tyrimo. (25) Tais atvejais, kai konkreti bendrovė nepateikė išsamaus klausimyno atsakymo, išvados, susijusios su a ir e punktuose minėtais aspektais, buvo daromos remiantis turimais faktais, laikantis pagrindinio reglamento 18 straipsnio nuostatų. Jei reikėjo, atitinkamam gamintojui ir (arba) eksportuotojui buvo apie tai pranešta, inter alia , atskleidžiant informaciją, ir suteikta galimybė patiekti pastabas. (26) Atsižvelgiant į tai, kad šiame tyrime surinkti statistiniai įrodymai nebuvo suskirstyti pagal nagrinėjamos avalynės rūšis, pirmiau 23 konstatuojamojoje dalyje minėti tikrinimai buvo vertinami remiantis duomenimis, gautais iš bendradarbiaujančių Makao gamintojų ir (arba) eksportuotojų. (27) Norint įvertinti, ar dėl produktų, importuotų iš Makao, galiojančių antidempingo priemonių taisomasis poveikis kiekio ir (arba) kainų atžvilgiu susilpnėjo, aštuonių bendradarbiaujančių gamintojų pardavimo kiekis ir kainos buvo palygintos su pirmajame tyrime Bendrijos gamintojams nustatytu žalos pašalinimo lygiu. (28) Vadovaujantis pagrindinio reglamento 13 straipsnio 1 ir 2 dalimis, buvo išnagrinėta, ar yra dempingo įrodymų atsižvelgiant į panašiems produktams anksčiau nustatytą normaliąją vertę. Šiuo atžvilgiu bendradarbiaujančio Makao SAR gamintojo eksporto kainos tiriamuoju laikotarpiu buvo lyginamos su normaliąja verte, nustatyta atliekant tyrimą, po kurio buvo nustatytos galutinės priemonės panašiam produktui. Atliekant pirminį tyrimą normalioji vertė buvo nustatoma remiantis kainomis arba apskaičiuota verte Brazilijoje, kuri buvo laikoma tinkama rinkos ekonomikos šalimi, panašia į KLR. Siekiant teisingai palyginti normaliąją vertę ir eksporto kainą, atliekant koregavimus buvo deramai atsižvelgta į skirtumus, kurie turi įtakos kainoms ir kainų palyginamumui. (29) Pagal pagrindinio reglamento 2 straipsnio 11 ir 12 dalis, dempingas buvo nustatytas palyginus pirminio tyrimo metu nustatytą normaliosios vertės svertinį vidurkį su eksporto kainų svertiniu vidurkiu per dabartinį TL, išreikštus procentais CIF kaina Bendrijos pasienyje prieš sumokant muitą. 4. Prekybos modelio pasikeitimas (30) Pirminiame tyrime Komisijos reglamentu (EB) Nr. 553/2006[5] nustačius laikinąsias priemones importo iš Kinijos kiekis sumažėjo. O importo iš Makao SAR kiekis labai padidėjo. Šis prekybos modelio pasikeitimas šiame tyrime tiksliausiai išreiškiamas nagrinėjant pardavimo apimtis 2005, 2006 ir 2007 m. balandžio – gruodžio mėn. laikotarpiais, nes priemonės pirmą kartą buvo nustatytos 2006 m. balandžio mėn., o avalynė yra nuo sezonų kaitos priklausantis produktas. KLR Laikotarpis | Į ES eksportuotas kiekis | 2005 m. balandžio – gruodžio mėn.: | apie 142 mln. porų | 2006 m. balandžio – gruodžio mėn.: | apie 66 mln. porų | 2007 m. balandžio – gruodžio mėn.: | apie 70 mln. porų (ekstrapoliacija pagrįsta turimais duomenimis) | Makao SAR Laikotarpis | Į ES eksportuotas kiekis | 2005 m. balandžio – gruodžio mėn.: | apie 0,5 mln. porų | 2006 m. balandžio – gruodžio mėn.: | apie 8,0 mln. porų | 2007 m. balandžio – gruodžio mėn.: | apie 8,5 mln. porų (ekstrapoliacija pagrįsta turimais duomenimis) | Šaltinis – Komisijos turimi statistiniai duomenys (TARIC) tik apie nagrinėjamąjį produktą (konfidencialumo sumetimais skaičiai suapvalinti) (31) Iš pirmiau pateiktų skaičių matyti, kad importo iš KLR kiekis per paskutinius devynis 2007 m. mėnesius ir 2006 m., palyginti su 2005 m., labai sumažėjo. O importo iš Makao SAR kiekis tais pačiais laikotarpiais labai padidėjo. Šiomis išvadomis patvirtinamas įtarimas, kad prekės iš Kinijos į Bendriją buvo siunčiamos per Makao SAR. (32) Komisija šiuos duomenis patikrino palygindama su kitų statistinių šaltinių duomenimis ir pastebėjo panašias tendencijas. (33) Komisija taip pat pasinaudojo Makao importo ir eksporto statistiniais duomenimis apie batų dalis ir padarė tokias išvadas: Laikotarpis | Iš KLR į Makao SAR importuotas kiekis | 2005 m. balandžio – gruodžio mėn.: | apie 30 tonų | 2006 m. balandžio – gruodžio mėn.: | apie 900 tonų | 2007 m. balandžio – gruodžio mėn.: | apie 800 tonų (ekstrapoliacija pagrįsta turimais duomenimis) | Tačiau tokių batų dalių eksporto kiekis pirmiau nurodytais trimis laikotarpiais buvo nereikšmingas. Šaltinis – Makao ekonominių tarnybų duomenų bazė (34) Iš pirmiau minėtų išvadų matyti, kad batų dalių importas smarkiai padidėjo 2006 m. balandžio mėn. nustačius laikinąsias priemones, o tai įrodo, kad nustačius šias priemones Makao SAR pradėtos vykdyti didelės apimties surinkimo operacijos. (35) Komisija taip pat pasinaudojo Makao importo ir eksporto statistiniais duomenimis apie gatavą avalynę ir padarė tokias išvadas: Laikotarpis | Iš KLR į Makao SAR importuotas kiekis | 2005 m. balandžio – gruodžio mėn.: | 0,04 mln. porų | 2006 m. balandžio – gruodžio mėn.: | 4,5 mln. porų | 2007 m. balandžio – gruodžio mėn.: | 5,1 mln. porų (ekstrapoliacija pagrįsta turimais duomenimis) | Laikotarpis | Iš Makao SAR į ES eksportuotas kiekis | 2005 m. balandžio – gruodžio mėn.: | 0,3 mln. porų | 2006 m. balandžio – gruodžio mėn.: | 10,8 mln. porų | 2007 m. balandžio – gruodžio mėn.: | 8,2 mln. porų (ekstrapoliacija pagrįsta turimais duomenimis) | Šaltinis – Makao ekonominių tarnybų duomenų bazė (36) Iš pirmiau minėtų išvadų matyti, kad avalynės importas iš KLR į Makao SAR ir tos pačios avalynės eksportas iš Makao SAR į ES labai padidėjo 2006 m. balandžio mėn. nustačius laikinąsias priemones. Tai įrodo, kad nustačius šias priemones Makao SAR buvo atliekamos didžiulio masto perkrovimo operacijos. (37) Kadangi nustačius laikinąsias priemones bendras Kinijos eksportas į Bendriją sumažėjo, o eksportas iš Makao SAR lygiagrečiai padidėjo, prekybos tarp šių dviejų pirmiau minėtų šalių modelis pasikeitė. 5. Priemonių vengimas atliekant surinkimo operacijas (38) Be pirmiau 37 konstatuojamojoje dalyje minėto įrodymo, priemonių vengimas atliekant surinkimo iš dalių operacijas buvo vertinamas remiantis bendradarbiaujančių Makao eksportuotojų ir (arba) gamintojų pateiktais duomenimis. 5.1 Sudedamųjų dalių vertės tikrinimas (13 straipsnio 2 dalies b punktas) (39) Didžioji dauguma žaliavų visiems aštuoniems Makao eksportuotojams buvo tiekiama Kinijos tiekėjų. Šios žaliavos buvo ne tik oda, plastikas ir kt., bet ir gatavi batviršiai, išoriniai padai, vidpadžiai, batraiščiai, batų dėžės ir kiti aksesuarai. Kai kuriais atvejais netgi klijai buvo gaunami iš Kinijos tiekėjų. Šis faktas buvo įrodytas vietoje pasitelkiant patikrintų sąskaitų faktūrų už žaliavas kopijas ir atliekant fizinį gamybos linijų bei žaliavų atsargų patikrinimą. (40) Atliekant pirminį tyrimą nė vienai iš Kinijos bendrovių, tiekusių žaliavas aštuoniems Makao gamintojams, nebuvo suteiktas RER statusas, todėl iškilo klausimas, ar galima naudoti duomenis apie medžiagų pirkimą iš Kinijos tiekėjų. Pirminiame tyrime, kuriame nustatyta, kad Kinijos sąnaudos yra nepatikimos dėl nesuteikto RER statuso, jos buvo pakeistos panašios šalies (Brazilijos) sąnaudomis. Atliekant šį tyrimą skaičiuojant remtasi tiek Kinijos, tiek panašios šalies duomenimis. (41) Atliekant skaičiavimą, pagrįstą duomenimis apie Makao gamintojų sąnaudas kartu su faktinėmis pirkimo iš Kinijos tiekėjų sąnaudomis, nustatyta, kad nedidelė dalis nereikšmingų medžiagų buvo gaunama Makao, tačiau ši dalis sudarė ne daugiau kaip 2 % visos sudedamųjų dalių vertės. (42) Atliekant skaičiavimą, pagrįstą panašios šalies Brazilijos duomenimis, gautas labai panašus rezultatas, nors visų iš Makao SAR gaunamų žaliavų sąnaudų procentinė dalis buvo net mažesnė, kadangi Brazilijos žaliavų sąnaudos buvo truputį didesnės nei faktiniai Kinijos duomenys. (43) Todėl padaryta išvada, kad daugiau kaip 60 % bendros iš dalių surinkto produkto žaliavų vertės buvo gaunama iš KLR. 5 .2. Pridėtinės vertės gamybos sąnaudų (GS) atžvilgiu tikrinimas (13 straipsnio 2 dalies b punktas) (44) Šis tikrinimas atliktas remiantis aštuonių Makao gamintojų pateiktais duomenimis. Nustatyta, kad visų šių bendrovių didžioji pridėtinės vertės GS atžvilgiu dalis sukurta KLR, o ne Makao SAR. Visais atvejais iš KLR gaunamos dalys buvo taip paruoštos, kad Makao telikdavo surinkti iš dalių naudojant mašinas ir suklijuoti bei užbaigti avalynę. (45) Buvo apskaičiuota kiekvienos bendrovės Makao sukurta pridėtinė vertė GS atžvilgiu. Tokie duomenys buvo gauti iš kiekvienos bendrovės turimų apskaitos dokumentų. Tačiau kai kurių bendrovių užsakovų veiklos pagrindą sudarė tik mokesčiai už apdorojimą ir jos negalėjo pateikti jokių duomenų apie KLR tiekėjų atlikto apdorojimo vertę. Tokiais atvejais šią vertę buvo galima apskaičiuoti remiantis informacija apie žaliavas, gautas iš KLR ir prekių iš Makao eksporto kaina be pelno ir PBA sąnaudų. Šis tikrinimas atliktas vietoje nagrinėjant sąskaitų faktūrų už žaliavas kopijas, kitų GS apskaitos dokumentus bei eksporto sąskaitas faktūras ir atliekant fizinį gamybos linijų bei žaliavų atsargų patikrinimą. (46) Atliekant pirminį tyrimą nė vienai iš Kinijos bendrovių, tiekusių žaliavas aštuoniems Makao gamintojams, nebuvo suteiktas RER statusas, todėl iškilo klausimas, ar galima naudoti duomenis apie medžiagų pirkimą iš Kinijos tiekėjų. Pirminiame tyrime, kuriame nustatyta, kad Kinijos sąnaudos yra nepatikimos dėl nesuteikto RER statuso, jos buvo pakeistos panašios šalies (Brazilijos) sąnaudomis. Atliekant šį tyrimą skaičiuojant remtasi tiek Kinijos, tiek panašios šalies duomenimis. (47) Atliekant skaičiavimą, pagrįstą duomenimis apie Makao gamintojų sąnaudas kartu su faktinėmis pirkimo iš Kinijos tiekėjų sąnaudomis, nustatyta, Makao atliktų surinkimo operacijų GS sudarė 6−18 % priklausomai nuo bendrovės, o svertinis vidurkis buvo 9,5 %. Atliekant skaičiavimą, pagrįstą panašios šalies Brazilijos duomenimis, gautas labai panašus rezultatas, nors visų iš Makao SAR gamybos sąnaudų procentinė dalis buvo net mažesnė, kadangi Brazilijos gamybos sąnaudos buvo truputį didesnės nei faktiniai Kinijos duomenys. (48) Vienas bendradarbiaujantis importuotojas tvirtino, kad Makao gamintojai nepažeidė tikrinimo reikalavimo, pagal kurį pridėtinė vertė turi sudaryti 25 % gamybos sąnaudų. Kadangi Makao gamintojai savo avalynės eksportui turėjo kilmės sertifikatus, todėl jie, esą, nevengė taikomų priemonių. Tačiau čia nesvarstomas klausimas, ar Makao gamintojai su savo eksportuojamais produktais pateikia kilmės sertifikatą. Kilmės taisyklių laikymasis nepašalina priemonių vengimo galimybės. (49) Remiantis 44−48 konstatuojamosiomis dalimis padaryta išvada, kad pridėtinė vertė, sukurta surenkant įvežtas dalis, neviršijo 25 % gamybos sąnaudų vertės. 5.3. Gamybos padidėjimas nuo pirminio tyrimo pradžios (13 straipsnio 2 dalies a punktas) (50) Su šiuo produktu susijęs pirminis tyrimas inicijuotas 2005 m. liepos 7 d. Todėl reikėjo nustatyti, ar nuo tos dienos gamyba padidėjo. Šis tikrinimas atliktas remiantis aštuonių bendradarbiaujančių Makao eksportuotojų žaliavų pirkimo sąskaitomis faktūromis, gamybos dokumentais ir gatavų prekių pardavimo sąskaitomis faktūromis. (51) Nustatyta, kad trijose bendrovėse avalynę pradėta gaminti 2005 m. liepos mėn. (52) Palyginus visų kitų bendrovių 2005 m. gamybos apimtį su TL gamybos apimtimi nustatyta, kad gamyba labai padidėjo. Šis padidėjimas vidutiniškai siekė daugiau nei 100 %. Todėl padaryta išvada, kad nuo pirminio tyrimo pradžios 2005 m. liepos mėn. gamyba labai padidėjo. (53) Keleto bendradarbiaujančių importuotojų teisiniai atstovai teigė, kad jų pirkėjai (mažmenininkai) pirmenybę teikia ne KLR, o Makao pagamintai avalynei, nes pastaroji pagaminta laikantis aukštesnių gamybos standartų, naudojant geresnės kokybės žaliavas. Jie taip pat teigė, kad KLR yra intelektinės nuosavybės apsaugos problemų. Importuotojų teigimu, tai – viena priežastis, kodėl jie naudoja medžiagas iš Makao SAR. Tačiau bendradarbiaujantys Makao SAR gamintojai nepagrindė nė vieno iš šių teiginių. Iš tiesų, nė vienas iš bendradarbiaujančių gamintojų neturėjo didesnės gamybos įrangos, o tiesiog rinko iš KLR gautas dalis. Atlikus tyrimą taip pat nustatyta, kad iš Makao SAR pagamintos avalynės žaliavų kokybė ir gamybos standartai buvo tokie patys kaip KLR pagamintos avalynės. Įtarimas dėl intelektinės nuosavybės teisių taip pat buvo nepagrįstas ir juo taip pat nebuvo galima paaiškinti, kodėl dėl šios problemos staiga labai padidėjo Makao SAR gamyba, kaip paaiškinta pirmiau. Atlikus tyrimą padaryta išvada, kad tokio smarkaus gamybos padidėjimo priežastis buvo antidempingo priemonių nustatymas avalynei iš KLR. (54) Kito importuotojo teigimu, tai, kad prieš nustatant priemones KLR gamybos įranga Makao SAR jau buvo, rodo esant importą iš Makao SAR pateisinančių ekonominių aplinkybių. Tačiau atlikus tyrimą nustatyta, kad prieš nustatant priemones iš KLR importuojamiems produktams, gamybos veiklos lygis Makao SAR buvo labai žemas. Iš tiesų, kaip matyti iš pirmiau pateiktų išvadų, nustačius priemones avalynės gamybos veikla labai padidėjo. Taip atsitiko todėl, kad buvo įsteigtos naujos bendrovės, o anksčiau veikusios bendrovės gamybą padidino arba pradėjo iš naujo. 6. Priemonių vengimas perkraunant prekes (55) Kadangi nė vienas iš 27 tyrime bendradarbiavusių Kinijos eksportuotojų nepareiškė, kad vykdė avalynės verslą per Makao, Komisija išnagrinėjo statistinius duomenis, kad galėtų nustatyti, ar prekės buvo perkraunamos Makao. (56) 30−37 konstatuojamosiose dalyse aprašytas prekybos modelio pasikeitimas patvirtina įtarimą, kad priemonių buvo vengiama perkraunant prekes. Visų pirma, iš 35 konstatuojamojoje dalyje pateiktos informacijos apie prekybą gatava avalyne matyti, kad nagrinėjamasis produktas, eksportuotas į Bendriją iš KLR, buvo vežamas per Makao SAR. (57) Atsižvelgiant į tai, kad Makao SAR tiriamuoju laikotarpiu buvo tik apie 0,5 mln. gyventojų, negalima teigti, kad 2006 m. iš KLR importuotų 4,5 mln. batų porų galėjo būti skirta Makao vidaus rinkai. Be to, eksporto statistiniai duomenys rodo, kad didelė tokios avalynės dalis buvo reeksportuota į Bendrijos rinką. Iš tiesų, tiriamuoju laikotarpiu iš Makao į Bendriją eksportuota daugiau kaip 4,5 mln. porų (apie 10 mln. porų). Tokį padidėjimą galima paaiškinti tuo, kad batų dalys buvo surenkamos ir gaminama gatava avalynė. (58) Atlikus tyrimą nebuvo atskleista jokios kitos tokios veiklos priežasties, kaip priemonių nustatymas. (59) Baigiant reikia pažymėti, kad nustačius antidempingo priemones KLR kilmės avalynei Makao SAR buvo atliekamos didelės perkrovimo operacijos. 7. Dempingo tikrinimas (13 straipsnio 1 dalis) (60) Pagal pagrindinio reglamento 2 straipsnio 11 ir 12 dalis, palyginus pirminiame tyrime nustatytą svertinę vidutinę normaliąją vertę su svertine vidutine eksporto kaina šiuo TL, išreikštas procentais CIF kainos Bendrijos pasienyje prieš sumokant muitą, buvo nustatytas iš Makao SAR vežamo importuojamo nagrinėjamojo produkto dempingas. (61) Šio tikrinimo metodika aprašyta 21−29 konstatuojamosiose dalyse. Bendradarbiaujančių bendrovių dempingo skirtumas buvo 8−57 %. Kadangi tiriant perkrovos operacijas nebendradarbiavo nė viena įmonė, dempingas buvo apskaičiuotas remiantis turimais statistiniais šaltiniais ir nustatyti žymūs dempingo lygiai. (62) Vienas bendradarbiaujantis importuotojas teigė, kad produktai iš Makao buvo importuojami ne dempingo kainomis ir nesutiko su pirminiame tyrime nustatytos normaliosios vertės naudojimo metodika. Tačiau reikia pabrėžti, kad buvo taikyta pagrindinio reglamento 13 straipsnio 1 dalyje nustatyta metodika. 8. Antidempingo muito taisomojo poveikio silpnėjimas (13 straipsnio 1 dalis) (63) 30−37 konstatuojamosiose dalyse išnagrinėjus prekybos srautus matyti, kad nuo pirminio tyrimo pradžios pasikeitė Bendrijos importo modelis. Todėl buvo išnagrinėta, ar dėl šio prekybos modelio pasikeitimo susilpnėjo pirminiame tyrime nustatytų antidempingo priemonių taisomasis poveikis. (64) Kaip matyti iš 35 konstatuojamojoje dalyje pateiktos informacijos apie kiekius, avalynės eksportas į Bendriją per 2006 ir 2007 m. balandžio – gruodžio mėn. padidėjo maždaug 10 mln. porų palyginti su 2005 m. Pirminiame tyrime nustatyta, kad Bendrijos rinkai teko 714 mln. porų, o tai reiškia, kad importas sudarė apie 1,5 % suvartojimo. Be to, kadangi vidutinė CIF importo kaina buvo daugiau kaip 10 EUR už porą, bendra importo iš Makao SAR vertė buvo daugiau kaip 100 mln. EUR. Todėl reikia manyti, kad importas iš Makao SAR buvo esminis ir reikšmingas. (65) Vertinant iš Makao SAR vežamų produktų dempingo kainas nustatyta, kad jos vidutiniškai buvo daug mažesnės už pirminiame tyrime nustatytą Bendrijos gamintojų patiriamos žalos pašalinimo lygį. (66) Todėl buvo padaryta išvada, kad dėl nagrinėjamojo produkto importo iš Makao SAR taisomasis muito poveikis kainų ir kiekio atžvilgiu silpnėjo. C. IŠVADOS (67) Šiam tyrimui būdinga tai, kad daug KLR bendrovių nebendradarbiavo, o Makao SAR bendrovės bendradarbiavo. Nors bendradarbiaujančių bendrovių buvo nedaug, tačiau to užteko, kad būtų nustatytas tipinis pagrindas prekybai surenkančių bendrovių iš Makao SAR vežamais produktais įvertinti. Tiriant tariamą perkrovą per Makao SAR (be surinkimo) nebendradarbiavo nė viena bendrovė, todėl Komisijai neliko kitos išeities kaip remtis, inter alia , statistine informacija. (68) Atlikus tyrimą nustatyta, kad, kaip apibrėžta pagrindinio reglamento 13 straipsnio 1 ir 2 dalyse, akivaizdžiai vengiama nagrinėjamajam produktui iš KLR nustatytų priemonių pasinaudojant Makao SAR. Atsižvelgiant į tai, kas minėta pirmiau, galiojančias antidempingo priemones, nustatytas importuojamam KLR kilmės nagrinėjamajam produktui, reikėtų pradėti taikyti tam pačiam produktui, siunčiamam iš Makao SAR (deklaruojamam kaip Makao kilmės arba ne). (69) Reikėtų pradėti taikyti tas priemones, kurios pirminio reglamento 3 straipsnyje nustatytos „visoms likusioms bendrovėms“. (70) Pagal pagrindinio reglamento 14 straipsnio 5 dalį, kurioje numatyta, kad visos išplėstos priemonės turėtų būti taikomos importuojamiems produktams, kurie yra įvežti į Bendriją taikant inicijavimo reglamente numatytą registraciją, muitai turėtų būti renkami už tuos registruotus nagrinėjamuosius produktus, kurie yra vežami iš Makao SAR. D. PRAŠYMAI ATLEISTI NUO PRIEMONIŲ (71) Nė viena iš aštuonių Makao SAR esančių bendrovių, pateikusių klausimyno atsakymus, neprašė atleisti nuo priemonių pagal pagrindinio reglamento 13 straipsnio 4 dalį. (72) Tačiau reikėtų pažymėti, kad visos aštuonios bendrovės atliko labai panašias nedideles operacijas ir visas pagrindines žaliavas gavo iš KLR. Net jeigu jos būtų prašiusios atleisti jas nuo priemonių, to nebūtų buvę padaryta, kadangi visų šių bendrovių priemonių vengimo patikrinimų, aprašytų pagrindinio reglamento 13 straipsnio 1 ir 2 dalyje, rezultatai buvo neigiami. PRIĖMĖ ŠĮ REGLAMENTĄ: 1 straipsnis 1. Galutinis antidempingo muitas, kuris taikomas „visoms likusioms bendrovėms“, nustatytas Reglamentu (EB) Nr. 1472/2006 importuojamai tam tikrai Kinijos Liaudies Respublikos kilmės avalynei su batviršiais iš odos, kaip apibrėžta Tarybos reglamento (EB) Nr. 1472/2006 1 straipsnyje, taikomas ir tam tikrai avalynei su batviršiais iš odos arba kompozicinės odos, kaip apibrėžta Tarybos reglamento (EB) Nr. 1472/2006 1 straipsnyje, kurių KN kodai yra šie: Ex 6403 20 00, ex 6403 51 05, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 05, ex 6403 59 11, ex 6403 59 31, ex 6403 59 35, ex 6403 59 39, ex 6403 59 91, ex 6403 59 95, ex 6403 59 99, ex 6403 91 05, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 05, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 91, ex 6403 99 93, ex 6403 99 96, ex 6403 99 98 ir ex 6405 10 00 vežamai iš Makao SAR (deklaruojamai kaip Makao kilmės arba ne). Iš Makao SAR vežamo importo TARIC kodai nurodyti šio reglamento priede. 2. Pirmoje šio straipsnio dalyje numatyti muitai renkami už importą, registruojamą pagal Komisijos reglamento (EB) Nr. 1028/2007 2 straipsnį ir Tarybos reglamento (EB) Nr. 384/96 13 straipsnio 3 dalį ir 14 straipsnio 5 dalį. 3. Taikomos muitams galiojančios nuostatos. 2 straipsnis Šiuo reglamentu muitinėms nurodoma nutraukti importo registravimą, nustatytą pagal Komisijos reglamento (EB) Nr. 1028/2007 2 straipsnį. 3 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje [...] Tarybos vardu Pirmininkas […] PRIEDAS Iš Makao įvežamos avalynės su batviršiais iš odos arba kompozicinės odos, kaip apibrėžta Tarybos reglamento (EB) 1472/2006 1 straipsnyje (deklaruojamos kaip Makao kilmės arba ne) TARIC kodai KN kodas | TARIC kodas Išsiųsta iš Makao | 6403 20 00 | 20 | 6403 51 05 | 15 | 6403 51 05 | 95 | 6403 59 05 | 15 | 6403 59 05 | 95 | 6403 91 05 | 15 | 6403 91 05 | 95 | 6403 99 05 | 15 | 6403 99 05 | 95 | 6403 51 11 | 91 | 6403 51 15 | 91 | 6403 51 19 | 91 | 6403 51 91 | 91 | 6403 51 95 | 91 | 6403 51 99 | 91 | 6403 59 11 | 91 | 6403 59 31 | 91 | 6403 59 35 | 91 | 6403 59 39 | 91 | 6403 59 91 | 91 | 6403 59 95 | 91 | 6403 59 99 | 91 | 6403 91 11 | 95 | 6403 91 13 | 95 | 6403 91 16 | 95 | 6403 91 18 | 95 | 6403 91 91 | 95 | 6403 91 93 | 95 | 6403 91 96 | 95 | 6403 91 98 | 95 | 6403 99 11 | 91 | 6403 99 31 | 91 | 6403 99 33 | 91 | 6403 99 36 | 91 | 6403 99 38 | 91 | 6403 99 91 | 95 | 6403 99 93 | 25 | 6403 99 93 | 95 | 6403 99 96 | 25 | 6403 99 96 | 95 | 6403 99 98 | 25 | 6403 99 98 | 95 | 6405 10 00 | 81 | [1] OL L 234, 2007 9 6, p. 3. [2] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17). [3] OL L 275, 2006 10 6, p. 1. [4] OL L 234, 2007 09 06, p. 3. [5] OL L 98, 2006 4 6, p. 3.